[{"text_idx": "#000001", "text": "Kreu Esperanto-muzikalon dum la IJK!"}, {"text_idx": "#000002", "text": "TEJO kaj kvin partneraj organizoj ricevas subvencion por realigi unikan projekton: muzikalo en Esperanto, per Esperanto kaj pri Esperanto. Per la subvencio eblas pagi por vojag\u0302oj de 34 kontribuantoj: aktoroj, dancantoj, scenejkonstruantoj kaj pli; kaj ankau\u0306 por necesaj materialoj, kostumoj kaj pli."}, {"text_idx": "#000003", "text": "La muzikalo kaj grupa ekzercado okazos kadre de la Internacia Junulara Kongreso en Westelbeers, Nederlando, de la 20-a g\u0302is la 27-a de au\u0306gusto 2022. Individua au\u0306 kelkopa ekzercado okazos antau\u0306e per interreto. Vojag\u0302oj al la kongresejo estas repagitaj el Hispanujo, Francujo, Germanujo, Polujo, au\u0306 Slovakujo, sed partoprenantoj ne bezonas log\u0302i tie. Krome la subvencio kovros log\u0302adon, mang\u0302on kaj programon de la IJK mem."}, {"text_idx": "#000004", "text": "Ni bonvenigas kandidatojn en ag\u0302o de 13 g\u0302is 30 jaroj (je la 20-a de au\u0306gusto), el c\u0302iuj mondopartoj kaj de c\u0302iuj genroj, kun c\u0302iaj korpaj kapabloj. Talento au\u0306 sperto pri aktorado, kantado, dancado au\u0306 alia kapablo estas bonvena, sed ne necesa. Plej gravas manko de honto."}, {"text_idx": "#000005", "text": "Legu pri c\u0302iuj roloj en la muzikala projekto en la formularo, indiku viajn preferojn kaj spertojn, kaj sendu g\u0302in g\u0302is la 22-a de majo."}, {"text_idx": "#000006", "text": "Se vi volas babili pri la projekto, alig\u0302u al la Telegram-grupo pri la muzikalo."}]